paragraph_text: Händelov ugled u Engleskoj, gdje je živio od 1712. godine, uspostavljen je kroz njegove skladbe talijanske opere. Okrenuo se engleskom oratoriju u 1730.-ima kao odgovor na promjene u ukusu javnosti; Mesija je bio njegov šesti rad u ovom žanru. Iako njegova struktura sliči operi, nije u dramatičnom obliku; nema lažnoga predstavljanja likova i nema izravnoga govora. Umjesto toga, Jennensov tekst je produljen odraz Isusa kao Mesije. Tekst započinje u I. dijelu s proročanstvima Izaije i drugih proroka, i pomiče se na naviještanje pastirima, jedine "scene" izravno preuzete iz Evanđelja. U II. dijelu Händel se usredotočuje na Mudrost i završava zborom "Hallelujah". U III. dijelu teme su uskrsnuće mrtvih i Kristovo slavljenje na nebu.